ஈரயோடோமெத்தேன்

இரு அயோடோமெத்தேன் அல்லது மெத்திலீன் அயோடைடு (Diiodomethane or methylene iodide) என்பது CH2I2 என்ற மூலக்கூற்று வாய்ப்பாடு கொண்ட ஒரு கரிம அயோடின் சேர்மமாகும். நிறமற்ற திரவமான இச்சேர்மம் ஓளியில் படநேர்ந்தால் சிதைவடைந்து அயோடினை வெளியிடுகிறது. இதனால் இச்சேர்மம் பழுப்பு நிறமாக மாறுகிறது. தண்ணிரில் சிறிதளவே கரையும் இச்சேர்மம் கரிமக் கரைப்பான்களில் நன்றாகக் கரைகிறது. 1.741 என்ற ஒளிவிலகல் குறிப்பெண்ணும், 0.0508 நி•மீ−1 என்ற மேற்பரப்பு இழுவிசை மதிப்பையும் இரு அயோடோமெத்தேன் பெற்றுள்ளது.

பயன்கள் 

உயர் அடர்த்தியைக் கொண்டிருப்பதால், கனிமங்கள் மற்றும் பிற திண்ம மாதிரிகளின் அடர்த்தியை உறுதிப்படுத்துவதற்கு இரு அயோடோமெத்தேன் பயன்படுத்தப்படுகிறது. மணிக்கல் ஒளிவிலகல் மானியுடன் ஒன்றிணைந்து செயல்படும் ஒளியியல் தொடுதிரவமாகப் பயன்படுத்தி சில மணிக்கற்களின் ஒளிவிலகல் எண்ணை உறுதிப்படுத்துவதற்கும் இதைப் பயன்படுத்த முடியும். சிம்மான்சு-சிமித் வினையில் இரு அயோடோமெத்தேன் ஒரு வினையாக்கியாகப் செயல்புரிந்து தனியுறுப்பு மெத்திலீன் (கார்பீன்) வழங்கும் மூலமாக இருக்கிறது.

தயாரிப்பு 

வர்த்தக முறையாக கிடைத்தாலும், அயோடோபார்முடன் தனிமநிலை பாசுபரசு அல்லது சோடியம் ஆர்சனைட்டு சேர்த்து ஒடுக்க வினைக்கு உட்படுத்தினாலும் இரு அயோடோமெத்தேன் தயாரிக்க முடியும் or sodium arsenite:
CHI3  +  Na3AsO3  +  NaOH   →   CH2I2  +  NaI  +  Na3AsO4

பிங்கெல்சிடெய்ன் வினை மூலமாகவும் இச்சேர்மத்தைத் தயாரிக்க முடியும். இருகுளோரோமெத்தேனை அசிட்டோனில் உள்ள சோடியம் அயோடைடு சேர்த்து இரு அயோடோமெத்தேன் தயாரிப்பது பிங்கெல்சிடெய்ன் வினையாகும்.:
CH2Cl2 + 2 NaI   →   CH2I2 + 2 NaCl

பாதுகாப்பு 

ஆல்க்கைல் அயோடைடுகள் பொதுவாக ஆல்க்கைலேற்றும் வினையாக்கிகள் என்பதால் அவற்றைத் தொடுவதை தவிர்க்க வேண்டும்.

மேற்கோள்கள்

புற இணைப்புகள் 

 Diiodomethane data sheet
 New particle formation from photooxidation of diiodomethane 

அயோடோ ஆல்க்கேன்கள்
ஆலோமீத்தேன்கள்
ஆலசனேற்ற கரைப்பான்கள்